[{"text_idx": "#000005", "text": "Mae Pawennau ar Batro\u0302l yn gynllun atal troseddu y mae\u2019r Ti\u0302m Diogelwch Cymunedol yn ei weithredu yng Nghastell-nedd Port Talbot, ac mae yno gynlluniau tebyg ar waith ledled Cymru fel yn Abertawe, er enghraifft. Gofynnir i bobl gyfrifol sy\u2019n mynd a\u0302\u2019u cw\u0302n am dro yn ardal Castell-nedd Port Talbot helpu\u2019r gymuned leol drwy gadw golwg am bethau fel graffiti, baw cw\u0302n, golau stryd wedi torri, tipio anghyfreithlon, ymddygiad gwrthgymdeithasol a throseddu a rhoi gwybod i\u2019r awdurdodau ar ran y gymuned. Mae Partneriaeth Castell-nedd Port Talbot Mwy Diogel yn credu bod y mil a mwy o bobl sy\u2019n mynd a\u0302\u2019u cw\u0302n am dro yn y Fwrdeistref Sirol yn medru chwarae rhan bwysig wrth gadw cymunedau\u2019n lanach a mwy diogel. Gall hyd yn oed pethau bach fod yn effeithiol. Mae\u2019r cynllun yn ategu cynlluniau cymunedol eraill fel Gwarchod y Gymdogaeth a Swyddogion Cefnogaeth Gymunedol Heddlu De Cymru. Nid oes disgwyl i neb ymyrryd mewn unrhyw sefyllfa. Y cyfan sydd i\u2019w wneud yw rhoi gwybod i\u2019r asiantaethau perthnasol a helpu i gasglu tystiolaeth."}, {"text_idx": "#000007", "text": "Cyn y pandemig cynhaliwyd digwyddiadau rheolaidd i hyrwyddo\u2019r cynllun, derbyn aelodau newydd a bod yn bresennol yn y gymuned i siarad a\u0302\u2019r trigolion am unrhyw bryderon oedd ganddynt. Weithiau trefnwyd digwyddiadau mewn ardaloedd penodol lle\u2019r oedd problemau wedi codi, er mwyn rhoi gwybod i bobl sut i adrodd am broblemau. Byddem yn gwahodd partneriaid eraill i\u2019n digwyddiadau pan oedd hynny\u2019n bosib, gan gynnwys yr Ymddiriedolaeth Cw\u0302n, Heddlu De Cymru ac adrannau eraill o\u2019r Cyngor."}, {"text_idx": "#000009", "text": "Mae yno hefyd dudalen newydd sbon ar Facebook ar gyfer Pawennau ar Batro\u0302l, sy\u2019n helpu wrth rannu negeseuon a\u0302\u2019r aelodau ac yn hyrwyddo\u2019r cynllun drwy annog pobl i gymryd rhan ar-lein @PawsNPT. Cyhoeddwyd neges yn ddiweddar am atal lladrad cw\u0302n a gyrhaeddodd bron i ddeg mil o bobl ar gyfryngau cymdeithasol."}, {"text_idx": "#000015", "text": "Ceir ymateb cadarnhaol yn gyson i\u2019r newyddlenni."}, {"text_idx": "#000016", "text": "\u201cFe soniais am broblem tipio anghyfreithlon gyda\u2019r manylion a ddarparwyd ac roedd y broblem wedi\u2019i datrys mewn dau ddiwrnod.\u201d (Ardal Blaendulais)"}, {"text_idx": "#000018", "text": "Mae\u2019r aelodau\u2019n so\u0302n hefyd eu bod nhw\u2019n mwynhau darllen y newyddlenni a bod y pecynnau atal lladrad cw\u0302n wedi gwneud iddynt deimlo\u2019n fwy diogel. Mae un fenyw wedi symud ty\u0302 deirgwaith a\u2019n ffonio ni bob tro gyda\u2019i manylion newydd gan ei bod yn mwynhau bod yn aelod o\u2019r cynllun ac wedi bod yn rhan ohono ers blynyddoedd."}, {"text_idx": "#000019", "text": "Trefnu cyfarfodydd ag aelodau eraill Pawennau ar Batro\u0302l.\nMynd am dro ac ar batro\u0302l mewn grw\u0302p ag aelodau eraill.\nPenodi aelodau uwch sy\u2019n gyfrifol am wahanol ardaloedd o\u2019r Fwrdeistref.\nArwyddion ar gyfer yr ardal neu\u2019r ty\u0302 i ddangos eu bod yn aelodau Pawennau ar Batro\u0302l."}]